Spesifikke regler for FINN eiendom - gammel versjon (endret 20.08.21)

### **1. Overskrifter i annonsene**

Av hensyn til våre brukere er det ikke tillatt å endre overskriften i annonsene etter salg for å reklamere for den aktuelle megleren eller lignende. FINN vil slette a hvor endringer etter salget omfatter annet enn pris og ”solgt” status

### **2. Generelt om innholdet i annonsene**

Annonsen skal være for én konkret bolig/eiendom. Det er ikke tillatt å annonsere for flere ulike boliger/eiendommer i samme annonse. Det er heller ikke tillatt å beskrive andre salgs- eller leieformer, enn den salgs/leieformen man har valgt å annonsere boenheten som.

### **3. Bilder**

Det er ikke tillatt å publisere bilder med tekst, logo eller andre kjennemerker i et prospekt på FINN eiendom. Det er heller ikke tillatt med bilder som markedsfører andre varer eller tjenester, herunder finansieringstilbud.

Unntak: på FINN Fritidsbolig til salgs utland er det tillatt med logo i bildene.

### **4. Annonsekategorier og geografisk plassering av prospektene**

Kategorien ”Bolig til salgs” er forbeholdt eiendommer i Norge som i henhold til offentlige registre er registrert som helårsbolig. Eiendommer som er registrert som fritidsboliger i Norge skal annonseres under ”fritidsbolig til salgs”, mens eiendommer i utlandet eller bolig til leie skal annonseres under respektive kategorier.

Kontraktsposisjoner kan annonseres under Nybygg forutsatt at prisfeltene inkluderer beløpene for det opprinnelige avtaleforholdet, og det kommer tydelig frem i annonsen at dette gjelder en kontraktsposisjon og at den isolerte prisen for denne fremkommer.

### **5. Duplikater, republisering og løfting av annonser**

Det er tillatt å annonsere samme objektet for salg og utleie samtidig, så fremt begge annonsene fremstår som reelle. FINN forbeholder seg retten til å avgjøre om annonsene faller inn under et av disse unntakene.

*Republisering og løfting av annonser (gjelder kun bedriftsannonser)*

Det er ikke tillatt publisere en annonse på ny for å flytte den til toppen av resultatlisten (såkalt løfting), med mindre:

* + - Objektet har vært trukket fra markedet i minst 20 dager, eller
	+ - Reell endring av prisantydningen med minst 5 % eller 300 000 NOK siden forrige publisering, og må skje i en og samme operasjon.

OBS. Boligen må være lagt ut som ut som "Nybygg Enkeltenhet", "Fritidsbolig" eller "Bolig til Salg" og oppylle kravene over.

Fornying av annonsen må gjennomføres innen tre dager etter gjennomført prisjustering/reaktivering av bolig

Prisen for lovlig gjeninnrykk er den samme som prisen for en ny annonse. Den enkelte annonsør er selv ansvarlig for at ny publisering skjer i henhold til gjeldende praksis.

Hvis megler mener det er helt spesielle grunner til spesialhåndtering må det tas fra kjedesjef til kontaktperson i FINN eiendom via epost. Megler skal ikke løfte disse annonsene selv.

*Kontroll og sanksjoner*

FINN Eiendom vil kontrollere alle annonser regelmessig. «Kunstige» (f.eks. opp/ned samme dag) prisjusteringer, eller andre forsøk på å manipulere systemet for å oppnå mulighet til å fornye en annonse oppfattes som ulovlig løfting.

Ved ulovlig løfting:

* + Annonsen stilles **helt** **bakerst** i resultatlisten
	+ Det sendes informasjon om brudd på regler til megler, kjedesjef og Eff

### **6. Utlevering av data til tredjeparter**

FINN har inngått en avtale med en utvalgte tredjepart som utvikler nye brukertilpassede tjenester for leiemarkedet, basert på data fra annonser på FINN. Tjenestene har som siktemål å gjøre det enklere for leietakere og utleiere å finne hverandre. Gjennom å legge inn annonser på kategoriene "Bolig til leie" eller "Bolig ønskes leid", samtykker du til at opplysningene i annonsene, herunder annonsetekst, bilder og kontaktdata kan utleveres til tredjeparten under hensyn til personopplysningslovens regler om informasjonssikkerhet m.m.

### **7. Priser**

Leiepriser må være reelle og på riktig format:
- "Bolig til leie"-annonser skal vise månedsleie\* inkludert faste utgifter som ikke kan påvirkes av leietaker
- "Fritidsbolig til leie"-annonser skal vise pris per uke. Her kan du også oppgi fra-til priser.
- Husleieloven sier at det ikke er lov å kreve andre utgifter dekket utover det som ligger i husleien, med unntak av kostnader for strøm, oppvarming, vann og avløp.

*\*Utleieprisen i annonser låses til spesifikke intervaller, og kan ikke redigeres til en høyere utleiepris enn annonsepakken tillater. Forsøk på å overskride grensen pakken tillater vil gi feilmelding med info.*

-Alle annonser på FINN Eiendom skal ha reell pris i prisfeltet, unntaket er for salg og utleie av næringseiendom, der kan prisfeltet stå tomt.

-Under bolig til leie skal det ikke annonseres ferieboliger til utleie, dette skal annonseres på FINN Reise under Feriehus- og hytteutleie.

### **8. Opphavsrett på tekst og bilder**

Det er ikke tillatt å kopiere tekst eller bilder fra andre annonser på FINN, eller på andre måter benytte tekst eller bilder uten tillatelse fra rettighetshaver.

Ved brudd på disse reglene, krever FINN en rettskjennelse/dom på brudd fra rettighetshaver, før vi har anledning til å stoppe gjeldende annonse.

Dersom du oppdager forhold på FINN eiendom som bryter mot annonsereglene så tips oss gjerne på boligtips@finn.no